# San Ignazioren martxa

San Ignazioren martxa Ignazio Loiolakoaren omenez konposatutako martxa bat da. Hitzak, itxura guztien arabera, Agustin Pascual Iturriaga (1778-1851) hernaniar apaizarenak dira. Musika berriz Aita Nemesio Otaño (1880-1956) azkoitiar musikagileak sortu zuen.

## Hitzak

"Inazio gure patroi handia Jesusen konpainia fundatu eta dezu armatu ez da ez etsairik jarriko zaizunik inolaz aurrean gaurko egunean nahiz betor Luzifer deabrua utzirik inpernua!
Zure soldaduak dirade aingeruak, zure gidaria da Jesus handia garaitu ditu zure konpainiak etsaiak. Ez dauka Fedeak, ez kristau nereak ez dauka beldurrik inongo aldetik
Inazio hor dago beti ernai dago armetan jarria dauka konpainia txispaz armaturik bandera zabalik, gau eta egun guk guztiok bakea dezagun, beti gau eta egun gau eta egun".

## Sabino Aranaren aldaera

XIX. mendean Sabino Aranaren eskutik erlijio katolikoak eta EAJ alderdiak harreman estua izan zuten arlo anitzetan. Sabino Aranak idatzitako bertsioak 1897an argitaratu ziren Baserritarra aldizkarian eta hedapen nabarmena izan zuten jeltzaleen artean, batez ere Bizkaia aldean.

### Oñaz Loyola eta Likona'tar Iñaki

Aldaera hau Bizkaian ezaguna izan zen XX. mendean. Bizkaieraz idatzita baina aldi berean Sabindarren euskara garbiaz egina, ospe eta onarpen nabarmena izan zuen EAJ alderdiak indarra lortu zuen Bizkaiko herrietan.
"Bizkaya'ren zaindari deunari bizkatarrak"
"Iñaki, Jaunkua'k bidalduba ludijan ixatera Josu'ren Gudarijen buruba; Zaindari ta Jaun onena geuretzat. Iñaki, entzun, arren, eiguzu ta geure opea artu. Bijotza bizkattarrak jayotzetik damotzu;
Zeuria da beria... Baso, mendi, ibai, arru... Zeru-gottik, Deun-Iñaki, Jabon, ba Bizkaya. Batzarrak autu zindun Bizkattarren Zain Deuntzat. Zeu zara Jabo-ixu Jaun-Goikua, Jabo-ixu Lagi-Zarra; Areyo-aurrian Zeuk agindu Bizkattarrak... Gudean sartutik, ezpatea artuta, Bizkattarren aldez, Donge ta areyua Indar zerutarraz zatittu osoro ta... Zorijontsuba Bizkaya beti ixango da Zeuk, Iñaki, zainduta".

### Ipuzkoa'ren zaitzari deunari ipuzkoarrak

Iñaki, Jainkoak bidalduba Ludiyan izatera Josu'ren Gudariyen buruba! Batzarrak autu zindun ipuzkarren Zai Deuntzat: Zu zera Zaitzari ta Jaun onena guretzat. Iñaki!, Entzun, arren, zaguzu Eta gure emaitza artu!
Biyotza Ipuzkarrak fayotzetik demazu: Zurea da Berea Baso, mendi, ibai, arru... Ipuzkoa beti zaitu zuk ongi, Iñaki! Zaizazu Jaun-Goikoa, ZaizazunnLege-Zarra; Etsayen aurrean zuk agindu ipuzkarra...
Gudean sarturik ezpatea artuta Ipuzkarren alde gaizto ta etsaya Zeruko indarrakin zatitu osoro ta... Zori-ontsuba beti Ipuzkoa izango da zuk, Iñaki, zaituta!

## Erreferentziak

* ↑ https://web.archive.org/web/20171222052140/http://hedatuz.euskomedia.org/2475/1/22338362.pdf
* ↑ https://txirenadas.blogspot.com/2012/07/inazio-deunaren-ereserkija-himno-de-san.html
* ↑ https://aunamendi.eusko-ikaskuntza.eus/es/inaki-deunaren-ereserkia/ar-68930/
* ↑ Baserritarra, 14'g. zenbakija, 1897-Garila-31

## Ikus gainera

* Ignazio Loiolakoa
* Loiolako Santutegia
* Jesusen Lagundia

## Kanpo estekak

* San Ignazioren martxa entzungai. Euskadiko Orkestra Sinfonikoa, eta Azpeitia eta Azkoitiako abesbatzak.
* San Ignazioren martxa entzungai. Youtube.com
* Datuak: Q12266867